
| \evelà di imigrazion al è tant 
c 


he cjaminà suntune cuarde di 
ecuilibrist: al bisugne distrigàsi 
tra memorie dal passât e idee 
di futùr, tra principis assolùts e 
un sintiment realistic. Provìn a 
passàle fûr, cheste cuarde. 

*** I Zoniscj di profession — in 
gjenar no son a stà li che e je alte 
densitàt di imigrazion — a ripetin: 
o sin stàts ancje nò emigrants. Vere, 
ma in timps e mùts diviers, come 
che i furlans a san ben. A jerin 
migrazions temporaniis lant li che 
al jere lavòr, par tornà indaùr cui 
sparagns par fà sù une cjase. O pûr 
migrazions par simpri, di Toronto 
ae Argjentine, costruint comunitàts 
che a àn tignudis vivis lis lidrîs, ma 
no àn ostacolade une integrazion 
di sucès, fate di rispiet vuadagnàt e 
ufiert aes gnovis patriis. 

*** Vué nol è cussì: no emigrin 
muredòrs o contadins, cjarpentîrs 
o minadòrs. Plui dispès a son 
zovins cuntun telefonut e cence 
mistîr, plui dificii di integrà intun 
paîs, il nestri, che nol sarà mai 

EDITORIAL 


SU LA CUARDE DE IMIGRAZION 


eè Toni Capuozzo 


plui un paîs di grandis fabrichis, 
di lavoranzie no cualificade. Nus 
coventino i vendidòrs ambulants in 
splaze? Nus coventino chei devant 
dai supermarcjàts a domandà 
cualchi carantan? La integrazion 

e je rivade in pòcs setòrs, e dispès 
sot dal segn dal sfrutament: 
l'arlevament inte planure padane, 
lis racueltis stagjonàls al Sud, la 
assistence des badantis ai anzians. 
Il passàt des nestris emigrazions al 
jere une altre robe. 

*** E il futàr? La Italie, e 

ancje il Friùl, a son a cressite 
demografiche sot zero. Al è 
norml: nissune femine vuê e 
sacrificarès lis sòs oportunitàts par 
fà cinc fis, nissune cubie si venture 
a fa fis che nol podarès fà studià. 

E fa fis, cuant che il lavôr al è 
inciert, no je une sielte a cùr lizér. 
Vino bisugne di sanc gnûf, di 
cualchidun che al jempli i vucits 

di un paîs simpri plui anzian? I 
boniscj a sostegnin che i imigràts 

a contribuissin a paià lis pensions 

a cui che al è rivàt a scjampà de 


“manarie” de Fornero. Nol è cussì 
imediàt: e lis spesis pai centris di 
acet, pe istruzion, pe assistence 
sanitarie dai gnùfs rivàts? 

#* Cui che al guvierne il futàr 
demografic dal Paîs al varès di 

fissà un numar di imigràts che o 
podìn pardabon prometiur lavòr, 
integrazion, dignitàt di gnûfs 
citadins. E nissun nol dîs i numars: 
o patìn une emergjence continue. 
*** Cui che al predicje al à il dové 
di riclamsi ai principis. No si pues 
no acetà cui che al scjampe di une 
vuere. Ma no ducj a scjampin di 
vueris: afghans e pakistans a rivin 
cirint un futàr miòr — che nol è un 
crimin — ma no scjampin di vueris 
(e al sarès strani che a scjampin 
lassant indaùr feminis e fruts...). A 
son migrazions economichis, e a àn 
di rispietà regulis, tant che i nestris 
paisans a àn fat intes Americhis 

o in Australie. E ancje scjampà 

di une vuere nol vûl dî trasferîsi 
par simpri: i Balcans a son stàts 
passàts di vueris, ma no si son 
butadis tal forest par simpri interiis 








Samba furlan 


Cuant che si cognossisi, 
l’integrazion e ven facile 


«è Redazion 





Né de La Patrie dal Friùl lu co- 
gnossìn ben e di tant timp Daniel 
Samba, il “furlan pituràt di neri”, 
come che lu clamin e si fâs clamà 
lui par prin. Rivàt dal Camerun 
di 14 agns in Italie domandant asîl 
politic, cumò autist de Safe cun 
famee in Friùl, lu cognossìn — si 


diseve — par vie che al à fat tantis 
robis in lenghe furlane. Trasmis- 
sions a Radio Onde Furlane, ancje 
di condutòr, atòr tai cines di chei 
di Felici ma furlans, protagonist di 
spot de ARLeF sul ùs dal furlan. 
Sì, parcè che Daniel il furlans 

lu sa ben: al à tacàt a imparàlu a 


popolazions. A van judàts intai 
cjamps di rifugjàts, judàts intal cirî 
la pâs e inte ricostruzion, ospitàts 
il timp che al covente a otignî il 
cidinòr des armis. 

*** Il pape Francesc al à tirât sù 
une dozene di dispatriàts di une 
isule greghe. Sono stàts ospitàts in 
Vatican? L'acet nol è un sintiment 
facilon: al à di jessi acompagnàt 

di dignitàt, dome la compassion 
no baste. E nancje la ipocrisie 

dal recupar dai migrants in mâr: 
divuardi a no salvà cui che al pues 
jessi salvàt. Ma alore tant vàl làju 
a cjapà cui traghets, fà puints 

aeris e sdrumì l'afàr dai scafiscj. 
Ma soredut, la imigrazion e larès 
guviernade ae origjin: concession 
di vistàts, cors di preparazion 
professionàl intai lôr paîs, intant 
che si fissin cuotis e limits par 
ogni an e par ogni paîs. Tignî lis 
puartis viertis al jemple dome che 
lis ilusions di chei che a partissin 
— che no son mai i plui puars e 
sfortunàts — e i belangs di tancj che 
a vivin sul afàr dal acet. Il 


Cividât cuant che al faseve cors ae 
Cfp, cumò Civiform.I someave al 
todesc che al veve bielzà imparàt 

e cussì al à tacât a fevelâlu. Si sa: 
fevelà dôs lenghis al invie ae tierce, 
par passà ae cuarte, e vie inde- 
vant. Chel che si dismentein tancj 
gjenitòrs furlans che no lu insegnis 
ai lôr fruts, magari cussì no. 


NOTORIETAT “SOCIAL”, Cumò 
però no lu cognòs dome un grup 
ristret di personis che lu à seguît 
tai siei lavòrs par furlan: al è 
sucedùt che al è stàt publicàt on 
line un video li che Daniel al fevele 
cui coleghis e al cite dute une serie 
di proverbis classics par furlan, 
dimostrant no dome paronance de 
lenghe, ma ancje de culture furlane 
(intant che cualchi coleghe furlan 
al lave indevant a fevelà par talian, 
invezit). Il video al à vût un suces- 
son: une sdrume lis visualizazions, 
cuntune vore di coments positîfs, 
ancje di int che par solit le à cuintri 
dai imigràts. 

Nus pâr che e sedi la dimostrazion 
che cuant che si cjatisi devant di 
une persone, ancje se “piturade 

di neri”, e no di articui di gjornài 

o speculazions di cualchi politic, 

la integrazion e il dialic a vegnin 
naturài. 

Ducj scaturîts e amiràts i gnûfs fan 
di Daniel, duncje, ma il vés pas 
indevant al sarà cuant che une robe 
cussì no fasarà plui notizie. Al di là 
des pituris. I 

Il zUc di lodui 
dal risultàt 
eletoral 


e Dree Valcic 


K O varessin di cjalà cheste torna- 
de eletoràl cun distac, in mancjance 
di listis autonomistis o inschiriadis 
sul front identitari: ai eletòrs furlans 
ur mancjave cualsisedi pont di rife- 
riment. O scugnìn ancje in cheste 
ocasion ribati cun fuarce che nissun 
partît, moviment o leghe talians a 
puedin rapresentà i interès e lis aspi- 
razions dal nestri popul. 


Æ Cui che al deleghe i propris bisu- 
gns, che al met il so futàr intes mans 
di chescj siòrs e sioris, al fàs un dopli 
eròr: nol à a cùr i propris interès e si 
fide, dispès fasintsi scût de ideologjie, 
di une classe politiche locàl dal dut 
dipendente di ché romane. 

Mi somein chei tifòs che, armàts 
di bandieris e di cocardis tricolòrs, 
a àn jempladis bar e ostariis pai eu- 
ropeans di balon, sgosantsi par une 
nazionàl che nus aparten dome “in 
maniere istituzionàl”, scuvierzintsi 
sfolments patriots dal balon, fale 
dopo tornâ, magari blestemant, ae 
realtât dure de vite cuotidiane, se- 
gnade des sieltis centralistis simpri 
plui pesantis. 

Il vôt pal sindic de proprie comu- 
nitât al scugnarès in dut câs metisi sul 
limit di cheste situazion parcè che, 
a ben che cuasi simpri condizionât 
de presince dai partîts, al rapresente 
vuê la uniche forme restade di de- 
mocrazie direte. Chi però e va fate 
une distinzion tra comuns, escorpo- 
rant des analisis chei che a son lâts 
ae balotazion. 


XK Intal câs dai elets al prin tur- 
ni, o notìn une riduzion drastiche, 
a pet dal precedent confuartant di 
cinc agns indaûr, des listis che a àn 
il non — o almancul une part - par 
furlan. Intal comun di Cjas un Nert 
e Cas (che e à pierdàùt) e a Sauris 
Realizhare: un zûc di peraulis fra 
talian e sauran. 

Un segnàl? O spietìn il neu elets e lis 
lôr zontis ae prove des Uti, de adesion 
o mancul ae Assemblee de comunitàt 
linguistiche furlane, al rapuart insu- 
me che a volaran creà cun chés co- 
munitàts che a son daùr a movisi sul 
canàl identitari. 

O rivìn a Pordenon e Triest, cetant 
significativis sul plan politic regjonàl 
se apont o resonassin daùr de logji- 
(al va indevant a pagj. 2) & 

Il zùc di lodui 
dal risultàt eletoràl 





che dai partîts talians. Cun cheste 
vision des robis, al è ciert che lis 
vitoriis di Di Piazza e di Ciriani a 
spesis di Cosolini e Giust a segnin 
une sdramassadone pe Serracchiani 
e ancje par Bolzonello. Politics seris 
e coerents a varessin di vê za dadis lis 
dimissions. Ma, se a punîju e je stade 
propit la paronance di podé dimo- 
strade in chescj timps, figurìnsi se a 
compiran un mot cussì nobil! 

Par nò, autonomiscj simpri plui con- 
vints devant dal decjadiment dal stàt 
centralist, ce cambial? Propit nuie. 


xk A Triest, inte lote eterne tra 
grups di interès su lis risorsis statàls, 
al è stàt sostituît dome il gjestòr; a 
Pordenon, l'as cul Venit si rinfuarce: 
e nas une linie “maritime” veneziane, 
targade TS-PN, che di ché ancjemò 
une volte il Friùl al rapresente la 
campagne di disfrutà e di emargjinà. 
Dòs ultimis considerazions. La pri- 
me sul pés dai partîts tradizionài che 
a mantegnin ancjemò une lòr fuarce: 
nol sarà facil e nancje automatic, par 
une gnove formazion autonomiste, 
il lôr ridimensionament. Il vòt a 
Tarcint lu dimostre: Walter Tomada 
al veve dutis lis carateristis par podé 
jessi elet in alternative, ma la “vecje 
politiche” e à vude la miòr. 


K La seconde e je forsit chê plui 
impuartante: a son falîts in maniere 
misare i referendums pe union dai 
Comuns. Ancje chi, lis dimissions 
dal assessòr Panontin a saressin 
dovudis, viodùt il so impegn, ancje 
finanziari, in chest sens. 

Cuant che ai citadins tu ur dàs la 
pussibilitàt di esprimi la proprie vo- 
lontàt a pet des riformis istituzionàls, 
il risultàt al va inte direzion opueste 
a ché sielte e imponude de zonte 
Serracchiani. 

Ce fin varessino fatis lis Uti, la ri- 
forme sanitarie, il disfasiment des 
Provinciis se il popul al ves podùt dî 
la sò? E 








(Ss A àn dit de lenghe furlane , RANE, di 


eè Vielm 
Lis datis jenfri ‘parentesi taronde si ri- 
ferissin al an di composizion o publi- 
cazion de opare citade. Lis datis jenfri 
parentesi cuadrade si riferissin al an 
che al fås riferiment il contignit des 
citazions stessis. 
“Gli abitanti parlano un linguaggio 
schiavone corrotto, ma posseggono 
un’altra lingua detta friulana, la qua- 
le da coloro che parlano l’italiana, è 
facilmente intesa. Ecco il principio 
dell’Orazione domenicale: Pari ne- 
stri che’ees in Ciil, see santificaat lu 
to nom...”. 
Epuarp Brown, Account of some 
travels in divers part of Europe, 
Hungaria, etc. (1673 London, 1674 
Paris). 





Tal 1866 Cosean al è stàt l’unic 
paîs dal Friùl che al à vût 25 véts 
cuintri de anession ae Italie, cuant 
che inaltrò ducj come pioris a àn 
votàt a pro dai Savoie. Al è par 
chest che i fondadôrs a àn sielzùt 
propit cheste localitàt par meti 
dongje il prin Comitàt dut furlan 
Sono speciale. Voto NO, che al è 
formît di une schirie une vore 
trasversàl di personalitàts, peadis 
de voie di oponisi a une riforme 
costituzionàl che e riscje di fà mâl 
a dutis lis autonomiis e in maniere 
particolàr al Friùl. La robe 
singolàr e je che cheste voie no nas 
di une ideologjie politiche, ma dal 
amòr pal teritori e de pòre di ce 
che si podarès pierdi in tiermins 
di autoguvier lassant aprovà une 
modifiche sbaliade ae Cjarte 
fondative dal Stàt talian. 


AL È DI UN GRUM DI TIMP CHE 
TANCJ A SPERAVIN INTUNE 
“RESISTENCE” FURLANE al 
model plebissitari di guvier che 
Matteo Renzi al puarte indevant 
cu la riforme costituzional che al 
cirarà di fà buine a Otubar cuntun 
referendum. E se e je vere che 
zaromai sedi a campe che a drete si 
stan inmaneant Comitàts militants 
pal NO, un Comitàt dut furlan che 
al nas cuntun sproc identitari al è 
za une notizie. 


CUN DI PLUI, AE CUISTION 
SIMBOLICHE SI ZONTIN 
ALMANCUL TRÊ ALTRIS 
PROBLEMATICHIS POLITICHIS, 
che a podaressin vê ripercussions 
fuartis su la specialitât furlane: 1) 
la tindince fuarte de gnove Cjarte 
a comprimi i nivei di autonomie 
e lis competencis des Regjons, 
ancje di chés speciàls; 2) il Send? 
des Autonomiis, che al varès di 
tignî cont des peculiaritàts dai 
nivei decentràts dal Std? talian, 
nol somee vé nissun podé par 
cuintribelancà lis prerogativis dal 


Al veve domandàt la personalitàt 
juridiche pe Assemblee de comunitàt 
linguistiche furlane, ma tal Consei 
regjonàl dai 23 di Jugn la maiorance 
e à dit di no, ancje se de bande de 
Zonte e jere disponibilitàt. Dut câs, 
il president nol mole: «O tornarìn a 
sburtà su chest cantin, par rinfuarcî la 
vôs di chest ent», che si sta ingrandint 
simpri di plui. 


CUSSÌ DIEGO NAVARRIA, SIN- 
DIC DI CJARLINS e president de 
Assemblee, al inzorne su la vite de 
stesse Assemblee a un an de sô scree 
— dopo jessi stade proviodude de lec 
26 dal 2014 — fate cu la riunion di 
Lui dal 2015, simbolichementri tal 
Parlament dal cjistiel di Udin, dulà 
che si son dàts dongje ducj i Comuns 
che fintremai alì a vevin aderît, tant 
a dî 55. Vué il numar al è rivàt a pas- 
se 90, «no cate che al sedi par nuie 
semplig il troi pe adesion». Tocje che 
il sindic si cjapi sù l'impegn — «e in 
chescj timps i pinsîrs dai sindics a son 
tancj» -, che al puarti l'argoment in 
Consei comun e che chest al aprovi 
la adesion. 


DUT CÂS, IL PROCÈS AL VA IN- 
DEVANT., «O varessin di rivà sigûr 
parsore i cent, ator dai 110 — al con- 


Un comitàt autonomist 


pal «No» 
al referendum 
su la Costituzion 


«o Walter Tomada 





guvier centràl; 3) la leg eletoràl 
dal Italicum e podarès lassà cence 
nissune rapresentance politiche 

la comunitàt linguistiche furlane, 
stant che almancul 6 dai 13 
deputàts ju varà Triest cun Gurize, 
e chei altris a saran distribuîts 
jenfri Udin e Pordenon, cun 
buine probabilitàts che a sedin 

lis segretariis dai partîts e no i 
citadins a determinàju in buine 
part. 

Il pericul di une riforme che 


dal pont di viste aministratîf 
decisionîl e copi la specialitàt al è 
stàt spiegàt une vore ben a Cosean 
di Giorgio Cavallo, president dal 
Comitàt, e di Roberto Visentin, 
che al è il segretari. 

Dut câs, la sgrifade plui fuarte le à 
dade Sergio Cecotti, za president 
de Regjon e sindic di Udin: par lui 
la vitorie dal NO e je «la uniche 
pussibilitàt di ricostruzion dal 
Friùl». Invezit la vitorie dal SÌ e 
sdrumarès dut ce che al reste de 

ASSEMBLEE DE COMUNITAT 
linguistiche a un an de seree: 


il lavòr al va mdevan 


eo Antonella Lanfrit 








sidere il president -, inalore o po- 
darìn dî di rapresentà plui de metàt 
dai Comuns furlans de regjon, e vé 
duncje une rapresentativitàt impuar- 
tante ». 





INTANT TE SENTADE dal Consei 
regjonà! dai 23 di Jugn al è stàt dàt 
un altri vie libare a un reclam de 
Assemblee, tant a dî vé la poie di 
cualchi ufici regjonàl pe segretarie, 


nestre autonomie, e i teritoris a 
saressin nivelàts a zero dal Stàt 
centràl roman. 


AL À DI JESSI PAR CHEST CHE 
L’APEL A METISI DONGJE AL À 
ZA TIRÀT SÙ LA ADESION DI 
TANTIS PERSONALITÀTS dal 
mont politic, culturàl e economic 
furlan: al è il mont politic e dai 
aministradòrs cun Mario Anzil, 
Mario Banelli, Franceschino 
Barazzutti, Elisabetta Basso, 
Giampaolo Bidoli, Gianluca 
Casali, Giorgio Cavallo, Sergio 
Cecotti, Roberto Dominici, Paolo 
Fontanelli, Geremia Gomboso, 
Alessandro Marangoni, Markus 
Maurmair, Renzo Medeossi, 
Massimo Moretuzzo, Renzo 
Pascolat, Elia Vezzi e Roberto 
Visentin; il sindacàt cun Franco 
Belci; il mont de culture cun 
William Cisilino, Sandro Fabbro, 
Angelo Floramo, Federico Rossi e 
Andrea Valcic. Tancj altris si son 
declaràts a pro di cheste idee e il 
Comitàt si sta slargjant simpri di 
plui, fasint ancje cont sui incuintris 
publics che a vegnin inmaneàts 
par presentà lis resons dal NO. 
Ai30 di Jugn, par esempli, si è 
tignût un incuintri a Voleson, ai 5 
di Lui Cecotti al à fevelàt di chest 
a Udin e ai 8 di Lui il Comitàt 

al à ancje programàt un seminari 
di aprofondiment juridic par 
sclarî i aspiets plui impuartants 

de bataie che si prepare a frontà 
di chi al referendum di Otubar. 
«Pierdi la specialitàt al sarès un 
colp mortàl pe nestre tiere» al 

à spiegàt Cecotti, prin di dut 

in tiermins di riduzion dal Pil, 
duncje di ricjece, ma soredut in 
tiermins di ocupazion e di servizis 
te sanitàt, te culture, pes impresis. 
Un pericul che al va evitàt in dutis 
lis manieris. Prime fra dutis, la 
mobilitazion dai furlans che a 

àn ancjemò la cussience de lôr 
identitàt. Il 


stant che cumò dut al cole su la 
buine volontàt e sul volontariàt dai 
sindics. «Un segnâl positîf>, al mar- 
che Navarria, pensant che lis resintis 
elezions aministrativis a puartaran a 
cualchi cambiament. No dome par 
vie che altris Comuns a podaran 
unîsi, ma ancje parcè che al cambia- 
rà un dai 5 components dal diretîf, 
stant che il sindic di Comelians al 
è cambiàt. In plui di Navarria, chei 
altris a son i sindics di Vît, Voleson 


e Dolegne. 


UN ALTRI DAI CANTINS VIERTS 
E CHE LA ASSEMBLEE E À VOIE DI 
SCLARÎ A SON, tal concret, i argo- 
ments dulà che e pues votà tal Consei 
des autonomiis. «La leg e dîs sui ar- 
goments che a integnin la comunitàt 
linguistiche furlane. Ma alè gjeneric, 
e il paré che o ai domandàt ai uficis 
al è ancjemò plui gjeneric. Duncje, 
chest an no ai mai podùt esprimi un 
vòt. Si trate par esempli— al siere -, se 
l'eletrodot alè une robe che e inten la 
comunitàt linguistiche furlane o no». 
La Assemblee si è fate sintî ancje in 
cont dal Italicum, de riforme de Rai, 
de les su la editorie pes minorancis, 
e e partecipe ai dibatiments in cont 
de autonomie regjonàl. In Autun la 
prossime assemblee. Il 

Andrea Bellavite, 
l'ex plevan deventat sindic 





ANDREA BELLAVITE 


Nassût a Verone tal 1959, Andrea 
Bellavite al è a stà a Gurize dal 
1968. Ai 5 di Jugn al à vincudis lis 
elezions di Dael deventant sindic 
cul 51,45% dai vôts di chei citadins 
che a son stàts siei parochians tai 
agns Novante. 

Dal pont di viste dal dirit canonic, 
al è inmò predi, ma cuntune 
sospension a divinis che no i 
permet di esercità lis sòs funzions 
eclesiastichis (cundizion no 
ireversibile, ndr). 


AL È TEOLIC, GJORNALIST 

E PRESIDENT de associazion 
culturàl Forum Cultura per Gorizia/ 
Guriza/Gorica, e lis sòs primis 
peraulis dal discors di gnûf sindic 
di Dael a son stadis: «La culture 


Ai prins di Jugn si son vudis lis 
aministrativis pe elezion di tancj 
conseis comunâls furlans e sui 
media talians e à fat tant scjas 

la notizie de elezion di Andrea 
Bellavite, za plevan di Dael dal 
1990 al 1995, che cumò, dopo vé 
provàt a cori pe incjarie di sindic 
di Gurize tal 2007 e dopo de 
sospension a divinis, al è rivàt a 
deventà prin citadin dal “paîs des 
meridianis”. 


BELLAVITE AL È STAT ELET che 
nol è plui żal esercizi dal ministeri 
di cult, cuant invezit a cjaval dal 
Votcent e Nîfcent diviers a son 
stàts i predis dal Friùl imperiàl 
impegnàts in politiche, continuant 
a esercità lis lôr funzions religjosis. 
La leg taliane e dispon che «no 
puedin jessi elets sindic tal teritori 
dulà che a esercitin il lôr ufici i 
eclesiastics e i ministris di cult». 


INVEZIT L'IMPEGN POLITIC E 
SOCIAL DAL CLERICAT FURLAN 
ORIENTAL si fondave suntun 
element diferent. Nus al spieghe il 
storic Ferruccio Tassin «Tal Ream 
di Italie e jere la disposizion dal 
non expedit declarade tal 1874 

di pape Pio IX che di fat al veve 
impedît ai catolics di partecipà ae 
vite politiche dal gnûf stàt. Il Friúl 
imperia! nol veve il vincul di chei 
sot dai Savoia e i predis furlans 

di chestis bandis a viodevin te 
politiche un mieg par rivà a cjapà 
plui animis». 

I predis a son stàts i promotòrs 


eè Christian Romanini 


e à di jessi la fonde di ogni at de 
politiche». 

Par se al à tignût il referàt ae 
culture, al turisim e ae ativitàts 
produtivis, e al à declaràt di volé 
pontà su la valorizazion dal Iter 
Aquileiense (www. camminoceleste. 
eu) pe valorizazion de culture locàl 
intune clâf di svilup economic 
turistic dal paîs: «Al è propit a 
Dael che e je nassude la idee di 
chest pelegrina» al ricuarde cun 
emozion, jessint tra chei che tal 
2006 a àn contribuît a fà nassi 
cheste esperience «Cui amîs de 
associazion Iter Aquileiense e dal 
circul Navarca, cul so president 
Aurelio Pantanali, o vin volùt creà 


Ferl austriac, 
ere di predis 
polities 





BONS. LUIGI FAIDUTTI 


chest itinerari che al è simbul de 
amicizie dai cuatri popui (furlan, 
talian, sloven e todesc) che in Friûl 
si cjatin su la Mont Sante dal 
Lussari». 


IL SINDIC BELLAVITE AL À 
IDEIS CLARIS ANCJE SU LA 
CUISTION FURLANE «O soi 
nassùt a Verone e o amet che, ancje 
se lu capìs dut, no feveli inmò 

tant par furlan, ma o soi convint 
dal grant valòr de lenghe e de 
culture dal Friùl: lu ai fat tai agns 
Novante cuant che o jeri plevan e o 
continuarai di sindic te valorizazion 
de lenghe furlane parcè che une sò 
eventuàl pierdite e sarès un dam no 
dome pai furlans, ma par dute la 
umanitàt». Il 


des primis cassis ruràls dal Friùl 
orientàl, ma nol bastave: «sul 
esempli dai predis austriacs dal 
Trentin, i nestris a vevin capît si 
veve di jentrà li che si cjapavin lis 
decision: di chi l'ativisim ancje te 
politiche». 


E I ESEMPLIS NO SON PÒCS. 
Di bons. Luigi Faidutti, za 
parlamentàr a Viene, o vin fevelàt 
plui voltis: tal 1895 al fondave la 
casse rurâl di Caprive, tal 1899 la 
Federazion dai consorzis agricui dal 
Friúl e tal 1900 la Bancje furlane 
deventant il so prin president. E tal 
1907 al vignive elet deputàt. 

Ma prime di lui al jere stàt elet in 
parlament, imponintsi propit su 
Faidutti, bons. Adamo Zanetti di 
Marian. «Al fo elet te legjislature 
dal 1897 al 1901, dopo che tal 
1896 al veve fondade a Flumisel 

la casse ruràl, tal 1898 une societàt 
bovine e tal 1899 une societàt 
operarie» al spieghe Tassin. «Un 
altri al è bons. Eugenio Valussi, 
nassùt a Talmassons, che al puartà 
il so impegn politic in Trentin, 
deventant riferiment ancje par 
Alcide De Gasperi”. 

Tra i cussì clamâts predis socidi 
impegnàts tai paîs dal Friùl orientâl 
o ricuardìin mons. Carlo Stacul 

di Migjee che al veve fondade tal 
1908 la associazion Giovane Friuli 
cun passe 1500 fantats iscrit, e che 
al fo elet ae fin dal Votcent conseîr 
comunîl di Dael li che al jere predi 
e al veve fondade la casse ruràl. (CA. 
Rom.).Wl 








GNO 
COS a NS 


DAL FRIJL 


Midiantde storie dai cognons furlans, 
si fâs ancje la storie dal nestri Friùl. 
Chest mês al è l’inovàl di Marie Del 
Fabro, che e je stade diretore da “La 
Patrie”: us proponìn il so e altris co- 
gnons di feminis de culture furlane... 


(gjavats fùr di «I cognomi del Friuli» di 
Enos Costantini e Giovanni Fantini ed. La 
Bassa/LithoStampa. 0 ringraciìn i autòrs 
pe disponibilitàt e pe colaborazion). 


CANTARUTTI 


Scartade la ipotesi de derivazion 
di cantar, tiermin che al indicave 
un vås, si podeve pensà ancje ae 
contrazion di carantanut, diminutîf 
di carantan, monede di pòc valòr. 
Si à di dî che, però, Cantarutto 

al fo ancje un non di persone: 

un oresin che si clamave cussì al 
lavorave a Cividat intal 1294. E 
pararès jessi cheste la strade miòr 
pe interpretazion dal cognon, di 
divignince dal non todesc Kunter, 
che al varès dat il furlan Kontar, 
cun in zonte il sufis —uf. Cognon 
che si cjatilu massime a Cividàt, 
Manzan, Udin, Cjasteons di 
Strade. Presint a Cuar di Rosacis, 
Premariàs, Spilimberc, Rivis di 
Arcjan e altris paîs. A Cormons 
ancje inte forme Cantarut. 


DEL FABRO 

Cognon cetant difondùt, di clare 
divignince dal mistîr di fari. Ancje 
inte forme Del Fabbro, Fabbro, 
Fabro... Cu la divignince dal mistîr, 
al è un dai cognons plui slargjàts 
tal mont: il Smith anglosasson al 
vůl di chel, cussì il Schmidt todesc, 
il venit Favero, il francês Lefevre, 
Faure, Fabre. In Bretagne Le Goff 
in Scozie Mc Gowan. 


MODOTTI (MODOTTO) 

Al è probabil che al vegni di Modot, 
un paisut dongje di Murug (1549, 
Giovanni q. Narduzio Modotti di 
Modotto - Moruzzo). Si à di dî, 
però, che intal cjanàl di Guart, 
daùr dal Nuovo Pirona, modot al 

è l’ecuivalent di sensâr e missete, 

ven a stài cui che al cumbine un 
matrimoni. Cualchidun al pense 
che al vegni ancje di To(madot), 
incressitîf di Tomat (Tomàs). Dutis 
dôs lis formis dal cognon a son ben 
presintis a Udin; Modotti ancje a 
Pradaman. 


NICOLOSO 

Al podarès vignî di Nicoloso, non 
di persone inte Ete di Mies, o di 
Nicola cul sufis —os, tant che in 
Bertossi. 1363 Francisco g. D.ni 
Niculosij de Castronovo a Datimis. 
Cognon tipic di Buie, si cjatilu 
ancje a Udin. 


PERCOTO 


Dal paîs furlan di Percoto (Percùt), 
in comun di Pavie di Udin. 1423 
Ser Francesco Percoto capit. di Sesto. © 





INCUNTRI CU 
INSHENANTS 


de Laste reggonal dai 
docents di furlan. 
Fontani: «Che tu 
eressis marilenghe 


e Redazion 


Il mês stàt si è davuelt inte sede de 
Provincie di Udin un incuintri cui in- 
segnants che a son inte Liste regjondl! 
dai docents di furlan. La “liste” e je fate 
di un grup di insegnants des scuelis 
maternis, elementàrs, mediis e supe- 
riòrs, li che si specifichin i titui che 
a àn i diviers docents, cjapant dentri 
ancje la partecipazion a cors di per- 
fezionament-master ricognossàùts in 
maniere formal. 

In cheste schirie (1.576 presints ai 
28 di Avrîl dal 2016) si podaran vio- 
di i diviers curriculum e cui che al 
à davuelt la ativitàt di inzornament. 
Un pas impuartant, parcè che la liste 
gjenerâl di prime e jere alfabetiche, 
cun dome chei che a vevin i recuisîts 
di fonde. 

Un prin pont di partence par viodi 
ricognossùt il percors formatîf ai 
insegnants. Une altre novitàt im- 
puartante e je la definizion de pro- 
pueste di aciertà la preparazion dai 
docents de liste invezit che afidàsi 
ae autocertificazion (si fàs cussì pai 
mestris di lenghis forestis) par ga- 
rantî plui cualitàt. E viodarà di fàlu 
une Comission regjonà! preponude e 
dal Ufci scolastic regiona! (che al fàs 
riferiment al Miur). 

Il president de Provincie di Udin 
Pietro Fontanini al à volût l’incuin- 
tri par marcà la impuartance di «Une 
iniziative impuartante, viodude la ri- 
levance de scuele inte politiche lin- 
guistiche di tutele dal furlan». 

Vie pal apontament a son stàts con- 
segnàts i atestàts di frecuence. «Che 
tu cressis marilenghe» al à auguràt 
Fontanini, consegnant un regàl 
ai insegnants: la acuile simbul dal 
Friùl fate su sfuei di açâl inossidabil 
cuntun procediment di tai laser se- 
cont il model fat dai arléfs dal Istitd? 
Ceconi vuidàts des maestrancis de 
dite Minisini di Buie. 

A ogni docent al è stàt donàt ancje 
il libri Trilogjie tormentade di pre 
Antoni Beline (ed. Glesie Furlane) 
e il segnelibri memoreatif de figure 
dal Patriarcje Beltram. 

Tra i inzornaments fats dai docents, 
di marcà il cors Lenghe furlane te scuele 
plurilengà!, organizàt de Universitàt 
dal Friùl, che al à impegnàt par 300 
oris, dal Mai dal 2015 al Marg dal 
2016, uns sessante di lôr in ativitàts 
articoladis in lezions frontàls, labo- 
ratoris, seminaris e tirocinis. 

Il diretòr dal cors Mauro Pascolini al 
pandàùt l'intindiment di organizant 
altris cun contignàùts setoriài, pal 
aprofondiment di materiis specifi- 
chis. E 


Par viodi i altris contignùts 
de “La Patrie dal Friùl°, 
abonaitsi. Dutis lis informazions si cJatin li dal sît 
www.lapatriedalfriul.org 
Per vedere gli altri contenuti 
de “La Patrie dal Friùl°, 


abbonatevi. Tutte le informazioni si trovano sul sito 


www.lapatriedalfriul.org 

Che tu sedis za abonât o che tu 















le vedis lete dome cualchi volte, 






aboniti o rinove l'abonament 





a un mensîl unic: almancul une volte 


al mês, lei par furlan! 


